[{"text_idx": "#000000", "text": "\"C\u0302u novzelanda Rewi Alley, c\u0302u c\u0302ina Lei Feng, ili ambau\u0306 estas ekzemploj por mi en servado kiel volontulo en Shenzhen, C\u0302inio.\" En strato Shekou de distrikto Nanshan de urbo Shenzhen, provinco Guangdong, suda C\u0302inio, ofte videblas iu viro, kiu havas helbrunan hararon kaj profundbluajn okulojn, kaj lia rideto estas tre brila pro rug\u0302a ves\u0302to de volontuloj sur lia korpo. Li nomig\u0302as Stewart Hansen kaj venas de Nov-Zelando, li restas en Shenzhen-urbo sep jarojn, kaj en la ses jaroj li servis kiel volontulo de la strato Shekou."}, {"text_idx": "#000001", "text": "\"Rewi Alley inspiris min. En Nov-Zelando lia rakonto estas konata. Li kontribuis sin mem por pli granda afero kaj c\u0302iam oferis sen peto . Kiel volontulo, mi pli klare sentas la kontenton kore post kontribuo kaj dono. Vere kunfandig\u0302is mi kaj la strato, mi kaj C\u0302inio, mi ankau\u0306 amikig\u0302is kun multaj c\u0302inoj, kaj tio donis al mi pli da sento de aparteno.\""}, {"text_idx": "#000002", "text": "En strato Shekou dense log\u0302as alilandanoj. En 2016 fondig\u0302is Shekou-a Centro de Administrado kaj Servado al Alilandanoj. Stewart diris, ke c\u0302inlingva kurso, senpaga leg\u0302a servado, senpaga psikokonsilo kaj aliaj servoj, liveritaj de la centro, plibonigis la vivon de alilandanoj, ankau\u0306 multigis komunikon kaj inters\u0302ang\u0302ojn de c\u0302inaj kaj fremdlandaj log\u0302antoj en kvartaloj. Kiam li unuafoje helpis la centron en g\u0302ustigo de angllingva traduko, li decidis esti volontulo."}, {"text_idx": "#000003", "text": "\"Trinkante akvon oni devas pensi pri g\u0302ia fonto. Estas simple fari la decidon, c\u0302ar mi volas repagi kvartalon, kiu min bonvenigas kaj helpas. Mi tre honore farig\u0302is volontulo de la kvartalo.\""}, {"text_idx": "#000004", "text": "C\u0302iutage Stewart estas okupata, kaj lia laboro estas ric\u0302a. Li plibonigis multalingvan bultenejon por faciligi vivon de log\u0302antoj; li en angllingva angulo helpis geknabojn altigi angllingvan kapablon; kaj li trejnis laborantojn pri lingvo kaj trakulturo. Stewart diris, \"Mi neniam konsideras, kia laboro g\u0302i estas, se mi povas helpi alian, mi g\u0302ojos. Mi scias c\u0302inon Lei Feng, li kreskis danke al helpo de multaj personoj, tial Lei havis kredon repagi tiujn, kiuj helpis lin, do li tutvive servis al la popolo, li estas senegoisma homo kaj lerninda de aliaj.\""}, {"text_idx": "#000005", "text": "Pro multjara servado kiel volontulo, Stewart vidis la plej vivecan vivon de C\u0302inio, ankau\u0306 spertis plej veran disvolvon de C\u0302inio. Li diris, ke urbo Shenzhen plenas de oportunoj kaj revoj, g\u0302ia kultura atmosfero malferma kaj inkluziva altiris diverslokajn homojn de la mondo log\u0302i kaj labori c\u0302i tie."}, {"text_idx": "#000006", "text": "Parolante pri sia estonteco, Stewart diris, \"Mi vivas c\u0302i tie, do c\u0302i tie g\u0302uste estas mia hejmo. Kiel Rewi Alley, mi dau\u0306rigos mian aferon de volontulo kaj kun amikoj konstruos pli belan morgau\u0306on en Shenzhen.\""}]